—

võttes arvesse Euroopa Liidu toimimise lepingu artiklit 314, — võttes arvesse Euroopa Aatomienergiaühenduse asutamislepingu artiklit 106a, — võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002) (1), eriti selle artiklit 41, — võttes arvesse Euroopa Liidu 2017. aasta üldeelarvet, mis võeti lõplikult vastu 1. detsembril 2016 (2), — võttes arvesse nõukogu 2. detsembri 2013. aasta määrust (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (3) (edaspidi „mitmeaastase finantsraamistiku määrus“), — võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta (4), — võttes arvesse Euroopa Kontrollikoja eriaruannet nr 5/2017 „Noorte töötus: kas ELi poliitika on midagi muutnud? Hinnang noortegarantiile ja noorte tööhõive algatusele“, — võttes arvesse nõukogu 26. mai 2014. aasta otsust 2014/335/EL, Euratom Euroopa Liidu omavahendite süsteemi kohta (5), — võttes arvesse paranduseelarve projekti nr 3/2017, mille komisjon võttis vastu 30. mail 2017 (COM(2017)0288), — võttes arvesse 4. septembril 2017 vastu võetud ja samal päeval Euroopa Parlamendile edastatud nõukogu seisukohta paranduseelarve projekti nr 3/2017 kohta (11812/2017 – C8-0303/2017), — võttes arvesse kodukorra artikleid 88 ja 91, — võttes arvesse eelarvekomisjoni raportit (A8-0282/2017), A. arvestades, et paranduseelarve projekt nr 3/2017 on seotud täiendavate kulukohustuste assigneeringute (500 miljonit eurot) eraldamisega noorte tööhõive algatusele vastavalt Euroopa Parlamendi ja nõukogu 2017. aasta eelarvet puudutavale kokkuleppele ning detsentraliseeritud asutuse ACER ja ühisettevõte SESAR2 ametikohtade loetelu muutmisega, ilma et sellega kaasneksid muutused üldeelarves ja ametikohtade koguarvus; B. arvestades, et Euroopa Parlament ja nõukogu palusid komisjonil esitada 2017. aastal paranduseelarve ettepaneku, et eraldada kulukohustuste koguvarust noorte tööhõive algatusele 500 miljonit eurot 2017. aastal niipea, kui võetakse vastu mitmeaastase finantsraamistiku määruse artikliga 6 ette nähtud tehniline kohandus; C. arvestades, et pärast tehnilise kohanduse vastuvõtmist on komisjon teinud ettepaneku muuta liidu 2017. aasta eelarvet ja lisada vahendeid artiklile 04 02 64 „Noorte tööhõive algatus“; D. arvestades, et seoses mitmeaastase finantsraamistiku muutmisega leppisid Euroopa Parlament ja nõukogu kokku täiendava 1,2 miljardi euro eraldamises noorte tööhõive algatusele aastatel 2017–2020 ning Euroopa Parlament rõhutas oma avalduses, mis on seotud mitmeaastase finantsraamistiku muutmisega, et see määr on poliitilist laadi ega oma õiguslikku mõju; E. arvestades, et mitmeaastase finantsraamistiku muutmisega seoses toonitas komisjon oma avalduses ühtlasi, et kaaluda tuleks noorte tööhõive algatuse rahastamise suurendamist rohkem kui kokku lepitud 1,2 miljardi euro võrra, kasutades kulukohustuste koguvaru raames kasutada olevat varu vastavalt mitmeaastase finantsraamistiku määruse artiklile 14; F. arvestades, et 2017. aastal tuleb läbi viia ümberklassifitseerimine nii detsentraliseeritud asutuses ACER kui ka ühisettevõttes SESAR2;